Kaikkiin lääkepakkauksiin on merkitty viimeinen käyttökuukausi (esim. 03-2025). Tämä kestoaika koskee ohjeen mukaan säilytettyä, avaamatonta lääkepakkausta. Kiinteät lääkemuodot kuten esim. tabletit ja kapselit säilyttävät ominaisuutensa mainitun käyttökuukauden loppuun saakka avattuinakin, kun taas esim. moni nestemäinen valmiste säilyy vain rajatun ajan avaamisen jälkeen. Säilyvyysrajoitukset on aina merkitty lääkepakkaukseen. Viimeisen käyttökuukauden jälkeen lääkettä ei saa käyttää.